Gullklubben

**Gullklubben – Olympiske- og Paralympiske Vinneres Klubb** er en norsk klubb etablert 14. mars 1986 som *Gullklubben –  Norske Olympiavinneres Klubb* av 34 norske olympiske mestere på initiativ av Peder Lunde jr. og Ivar Formo. Klubbens medlemmer består til enhver tid av samtlige levende norske olympiske- og paralympiske mestere gjennom tidene, både fra olympiske vinterleker og sommerleker samt paralympiske vinterleker og sommerleker. Klubbens formål er å fremme den olympiske idé, å arbeide for norsk deltagelse og å ivareta sosial kontakt mellom klubbens medlemmer. 

Nye medlemmer blir formelt innlemmet i klubben under en seremoni, hvor de mottar en gullring som synlig bevis på sitt medlemskap i klubben. Klubben opprettet Gullfondet og Gullstipendet i 1994. 

20. september 2022 meldte Gullklubben at de hadde endret sitt formelle navn for å inkludere paralympiske mestere og at samtlige paralympiske mestere er innlemmet i klubben med tilbakevirkende kraft.

## Gullfondet og Gullstipendet
### Gullfondet
Fondet Gullfondet ble opprettet for å bidra til å legge forholdene til rette for yngre idrettsutøvere, prosjekter eller klubber innen olympiske disipliner. Hensikten er at de skal kunne få videreutvikle seg innen idretten sin. For å fordele midlene ble Gullstipendet opprettet.

### Gullstipendet
Stipendordningen Gullstipendet skal være til inspirasjon og stimulans for mottakeren. Stipendet skal motivere utøverne til å satse mot langsiktige mål, uten at det skapes et for stort forventningspress. 

Gullstipendet ble delt ut første gang i 1997, og er delt opp i to elementer:
#Et opphold på 3-4 dager på Toppidrettssenteret i Oslo, der stipendiatene får et spesialtilpasset treningsprogram og veiledning som er relevant for utøvernes idrett. 
#Et stipend på 25&nbsp;000 kroner.

Blant kriteriene for tildeling av stipendet, er at det skal øremerkes yngre utøvere som har «en målbevissthet og et ambisjonsnivå av spesiell karakter». Kandidatene må også ha vist gode holdninger til idretten og til sitt eget miljø, samt dokumentere resultater eller vise til framganger utover det vanlige innen sin idrett. Samtlige særforbund med olympiske idretter på sitt program har mulighet til å fremme forslag om kanditater. Gullklubben kan også selv innstille aktuelle kandidater.

## Medlemmer
*Kriteriet for å bli medlem er at man har vunnet gullmedalje i Olympiske leker eller Paralympiske leker. Medlemskapet starter i det øyeblikket man har vunnet gullmedaljen, og varer livet ut.
*Listen inneholder samtlige 274 nålevende norske olympiske- og paralympiske mestere per 28. mars 2026.
*Flere utøvere har vunnet mer enn én gullmedalje, og disse er listet kronologisk etter første gang de ble olympisk mester.
*Mange paralympiske mestere har vunnet gull i flere idretter, også både i sommerleker og vinterleker. Alle idrettene de har vunnet gull i er oppført under kolonnen **Idrett(er)**, men utøverne er listet kronologisk etter sin første gullmedalje.

;Fotnoter

### Tidligere medlemmer

*Alle avdøde norske olympiske- og paralympiske mestere regnes som *tidligere medlemmer* av Gullklubben.
*For liste over samtlige artikler om norske olympiske mestere gjennom tidene, se :Kategori:Olympiske mestere for Norge
*For liste over samtlige artikler om norske paralympiske mestere gjennom tidene, se :Kategori:Paralympiske mestere for Norge

## Styre
Gullklubbens styre per august 2024.

**Styreleder**
*Cato Zahl Pedersen
**Styremedlemmer**
*Jesper Saltvik Pedersen
*Linda Cerup-Simonsen
*Kjartan Haugen
*

## Referanser


## Litteratur
*

## Eksterne lenker
*
* Olympiatoppen – Gullklubben
* Norges Idrettsforbund – Gullklubben 
* VG.no med bilder av mange av Gullklubbens medlemmer
* Fotografi.no - «Gullklubben redder barna», 24. februar 2011